<b>ומה </b>ששאלתם שזה ימים שלחתם תשובה לגאון ז"ל על ראובן שאל משמעון בית שירש מאביו ואמר לו זה הבית שלי הוא שירשתיו מאבי ואמרנו לשמעון שיחזירנו וטען שקנאו מיוסף שלקחו מראובן במתנה ויש לו שטר מכירה על זה איך קנאו מיוסף וראובן טוען להביא ראיה איך הוא נתנו ליוסף הנה דברי שמעון אינן מקובלים ולא מפני השטר מכירה שבידו אלא עד שיביא ראיה איך זכה יוסף בו במתנה ואם אינו מביא ראיה אין בדבריו כלום אם לא שיטעון שיש לו שני חזקה (ודירתו בה ואפי' יום אחד בנדון זה) ובזה אמרו ההוא גברא דאמר ליה לחבריה מאי בעית בהאי ארעא אמר ליה מפלנייא זבינתאה דזבנאה מינך אמר ליה לאו קא מודית לי דלא זבנתה מינאי זיל לאו בעל דברים דידי את אמר רבא דינא קאמר ליה וכך הדין: